*Proiect*

# **GUVERNUL REPUBLICII MOLDOVA**

# **H O T Ă R Î R E nr.\_\_\_\_\_**

**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Chişinău**

**Cu privire la modificarea şi completarea anexelor nr. 1 și nr. 2 la Hotărîrea Guvernului nr. 902 din 31 decembrie 2015 „Cu privire la Consiliul Național pentru Managementul Integrat al Frontierei de Stat”**

------------------------------------------------------

În temeiul Legii nr. 136 din 7 iulie 2017 (Monitorul Oficial al Republicii Moldova, 2017, nr. 252, art. 412), Guvernul HOTĂRĂŞTE:

1. Anexele nr. 1 și nr. 2 la Hotărîrea Guvernului nr. 902 din 31 decembrie 2015 „Cu privire la Consiliul Național pentru Managementul Integrat al Frontierei de Stat” (Monitorul Oficial al Republicii Moldova, 2016, nr. 2-12, art. 7), se modifică și se completează după cum urmează:
2. anexa nr. 1 va avea următorul cuprins:

„Anexa nr. 1

La Hotărîrea Guvernului

Nr. 902 din 31 decembrie 2015

**COMPONENȚA**

**Consiliului Național pentru Managementul Integrat al Frontierei de Stat**

Consiliul Național pentru Managementul Integrat al Frontierei de Stat (în continuare – Consiliu) este format din reprezentanți desemnați de către conducătorii autorităților administrației publice componente ale Consiliului. Aceste autorități sunt:

1. Ministerul Afacerilor Interne
2. Ministerul Finanțelor
3. Ministerul Apărării
4. Ministerul Afacerilor Externe și Integrării Europene
5. Ministerul Agriculturii, Dezvoltării Regionale și Mediului
6. Ministerul Economiei și Infrastructurii
7. Ministerul Sănătății, Muncii și Protecției Sociale
8. Serviciul Consiliului Suprem de Securitate
9. Serviciul de Informații și Securitate
10. Cancelaria de Stat
11. Procuratura Generală
12. Agenția Servicii Publice
13. Agenția Națională pentru Siguranța Alimentelor”;
14. anexa nr. 2:
15. pe tot parcursul textului: cuvîntul „președinte”, la orice formă gramaticală, se substituie cu sintagma „președinte executiv”, la forma gramaticală corespunzătoare, iar cuvîntul „secretar”, la orice formă gramaticală, se substituie cu cuvîntul „secretariat”, la forma gramaticală corespunzătoare;
16. se completează cu punctul 11 cu următorul cuprins:

„**11.** În sensul prezentului Regulament se definesc următoarele noțiuni:

1. *Management Integrat al Frontierei de Stat* – coordonarea și cooperarea națională și internațională între toate autoritățile și agențiile relevante implicate în securitatea frontierei și facilitarea comerțului pentru a stabili un management efectiv, eficient și coordonat al frontierei întru realizarea obiectivului de frontiere deschise, bine-controlate și securizate;
2. *sistem al Managementului Integrat al Frontierei de Stat* – ansamblul autorităților și agențiilor relevante implicate în securitatea frontierei și facilitarea comerțului, componente ale Consiliului.”;
3. la punctul 2, textul „coordonării generale interinstituționale a Managementului Integrat al Frontierei de Stat, al aplicării unitare și coerente a politicilor guvernamentale relevante în acest domeniu” se substituie cu textul „eficientizării comunicării și colaborării dintre autoritățile publice centrale și locale cu competențe și responsabilități în domeniul Managementului Integrat al Frontierei de Stat, precum și de a contribui la fundamentarea deciziilor acestora privind măsurile adoptate și acțiunile corelate ce urmează să fie întreprinse pentru securizarea frontierei de stat și realizarea unui management performant al acesteia”;
4. punctele 4 și 5 se abrogă;
5. punctele 6 și 7 vor avea următorul cuprins:

„**6.** Consiliul își desfășoară activitatea sub autoritatea ministrului afacerilor interne, iar conducerea directă este realizată de către secretarul de stat al Ministerului Afacerilor Interne (în domeniul managementului integrat al frontierei de stat, migraţiei şi azilului, evidenţei populaţiei şi cetăţeniei), în calitate de președinte executiv.

**7.** Membrii Consiliului sunt desemnați de către conducătorii autorităților administrației publice componente ale Consiliului. În calitate de membri ai Consiliului vor fi numite persoane cu drept de decizie la nivel instituțional.”;

1. la punctul 8, cuvîntul „coordonarea” se substituie cu cuvîntul „eficientizarea”, iar cuvintele „fără drept de vot” se substituie cu textul „, structură constituită în cadrul aparatului central al Ministerului Afacerilor Interne”;
2. la punctul 9, cuvintele „și vicepreședinților” se exclud;
3. punctele 10 și 11 se abrogă;
4. la punctul 12, textul „acestuia, a vicepreședinților, ori a persoanelor desemnate de președinte” se substituie cu cuvintele „sau a persoanelor desemnate de acesta”;
5. punctul 13:

la alineatul unu, cuvintele „legate de implementarea deciziilor Consiliului în raport cu acesta” se substituie cu cuvintele „publice în raport cu Consiliul”;

se completează cu subpunctul 9)cu următorul cuprins:

„9) desemnează membrii Consiliului și prezintă președintelui executiv al Consiliului datele acestora.”;

1. la punctul 14, cuvîntul „semestrial” se substituie cu cuvîntul „anual”;
2. se completează cu punctul 141 cu următorul cuprins:

„**141.** Ședințele Consiliului sunt publice. La ședințele Consiliului participă membrii acestuia sau locțiitorii lor legali. La ședințele Consiliului pot participa, în calitate de invitați, fără drept de vot, și alți reprezentanți ai autorităților administrației publice, organizațiilor internaționale, organizațiilor neguvernamentale, societății civile, precum și experți independenți din diverse sectoare de activitate.”;

1. la punctul 16, după cuvîntul „participă” se completează cu cuvintele „cel puțin”;
2. la punctul 17, cuvintele „cu caracter de recomandare” se exclud;
3. la punctul 20, sintagma „Departamentului Poliției de Frontieră” se substituie cu sintagma „Ministerului Afacerilor Interne”;
4. punctul 21:

subpunctul 2) va avea următorul cuprins:

„2) avizează, în limitele competenței, documente de politici și acte normative în domeniul Managementului Integrat al Frontierei de Stat, precum și cele conexe;”;

la subpunctul 7), după cuvîntul „autorităților” se completează cu cuvintele „din sistemul”;

la subpunctul 9), cuvintele „semestriale și” se exclud;

la subpunctul 10), după cuvîntul „autoritățile” se completează cu cuvintele „din sistemul”;

1. la denumirea secțiunii 3 din capitolul II, cuvintele „și vicepreședinților” se exclud;
2. punctul 22:

la subpunctul 1), textul „obiectivelor/” se exclude;

la subpunctul 5), cuvîntul „vicepreședinților” se substituie cu cuvîntul „membrilor”;

1. punctul 23 se abrogă;
2. la punctul 24, textul „, doi vicepreședinți ai Consiliului și reprezentanții Serviciului Consiliului Suprem de Securitate, Serviciului de Informații și Securitate, Ministerului Afacerilor Externe și Integrării Europene și Ministerului Finanțelor reprezentați în consiliu” se substituie cu textul „al Consiliului, reprezentanții Ministerului Afacerilor Interne, Ministerului Finanțelor, Ministerului Afacerilor Externe și Integrării Europene, Ministerului Apărării, Ministerul Economiei și Infrastructurii, Serviciului Consiliului Suprem de Securitate, Serviciului de Informații și Securitate, membri ai Consiliului”;
3. punctul 25:

la alineatul unu, cuvîntul „trimestrial” se substituie cu cuvintele „semestrial sau la necesitate”;

la subpunctul 2), după cuvîntul „examinează” se completează cu cuvintele „și înaintează propuneri la”;

la subpunctul 4), cuvîntul „convoacă” se substituie cu cuvintele „propune convocarea”;

la subpunctul 5), textul „convoacă în ședințe, dacă este cazul, comisiile” se substituie cu textul „propune crearea și/sau convocarea în ședințe a comisiilor”;

1. punctul 26:

la subpunctul 6), cuvintele „semestriale și” se exclud;

la subpunctul 7), textul „sau vicepreședinților Consiliului, după caz” se substituie cu cuvintele „al Consiliului”;

la subpunctul 10), sintagma „Departamentului Poliției de Frontieră” se substituie cu sintagma „Ministerului Afacerilor Interne”;

1. secțiunea a 6-a din capitolul II va avea următorul cuprins:

„**Secțiunea a 6-a**

**Comisiile de specialitate**

**27.** În cadrul Consiliului se pot constitui comisii de specialitate formate din specialiști desemnați de conducătorii autorităților administrației publice componente ale Consiliului, în funcție de necesități, iar membrii acestora se comunică secretariatului Consiliului.

**28.** Persoanele care fac parte din comisiile de specialitate își păstrează calitatea pe care o au în cadrul autorităților și instituțiilor din care provin, precum și toate drepturile ce decurg din această calitate.

**29.** Sarcinile comisiilor de specialitate se îndeplinesc de către membrii acestora în cadrul atribuțiilor legale de serviciu.

**30.** Comisiile de specialitate și domeniile pentru care acestea se constituie, atribuțiile și modul de organizare și funcționare se stabilesc prin regulament aprobat prin decizie a președintelui executiv, coordonat în prealabil cu membrii Consiliului.”;

1. la punctul 33, cuvintele „președintele Comitetului” se substituie cu cuvîntul „Comitetul”;
2. la punctul 36, cuvintele „trimestrial sau” se exclud;
3. Conducătorii autorităților administrației publice componente ale Consiliului Național pentru Managementul Integrat al Frontierei de Stat, în termen de 30 zile de la momentul intrării în vigoare a prezentei hotărîri, vor desemna membrii Consiliului și vor remite în adresa Ministerului Afacerilor Interne datele acestora.

**Prim-ministru PAVEL FILIP**

Contrasemnează:

Ministrul afacerilor interne Alexandru Jizdan

Ministrul finanțelor Octavian Armașu